वर्किंग डे पर भी ₹10 करोड़ का कलेक्शन; चार ही दिन में बजट से ज्यादा कमाई
The Kerala Story Box Office Collection 2023 Update; What is the total box office collection update of the movie "The Kerala Story" in 2023?द केरल स्टोरी की कमाई की रफ्तार बढ़ती जा रही है। फिल्म ने रिलीज के तीसरे दिन 10.07 करोड़ की कमाई की। इस तरह
द केरल स्टोरी की कमाई की रफ्तार बढ़ती जा रही है। फिल्म ने रिलीज के चौथे दिन 10.07 करोड़ रुपए की कमाई की। इस तरह फिल्म का कुल कलेक्शन 45.72 करोड़ रुपए हो गया है। करीब 30 करोड़ के बजट में बनी इस फिल्म ने अपनी लागत पहले ही निकाल ली थी। अब फिल्म मुनाफे की तरफ बढ़ चल रही है।
फिल्म को लेकर तमाम तरह की कॉन्ट्रोवर्सी को देखने को मिल रही है। बंगाल सरकार ने तो फिल्म पर बैन भी लगा दिया है। इसके बावजूद फिल्म की कमाई में थोड़ी भी गिरावट देखने को नहीं मिली है।
फिल्म ने मंडे टेस्ट को पास कर लिया
ट्रेड एनालिस्ट तरण आदर्श ने फिल्म का लेटेस्ट कलेक्शन शेयर करते हुए लिखा, द केरल स्टोरी ने मंडे टेस्ट को डिस्टिंक्शन मार्क्स के साथ पास किया। वर्किंग डे होते हुए भी फिल्म ने 10.07 करोड़ की कमाई की है। आज 50 करोड़ रुपए के आंकड़े को पार कर लेगी। फिल्म की अब तक की कुल कमाई 45.72 करोड़ हो गई है।
सलमान की फिल्म से हल्के मार्जिन से रह गई पीछे
द केरल स्टोरी ने रिलीज के चौथे दिन जहां 10.07 करोड़ की कमाई की वहीं दूसरी तरफ सलमान खान की फिल्म किसी का भाई किसी की जान ने इससे थोड़ा ज्यादा 10.17 करोड़ रुपए की कमाई की थी। ये इस कम बजट वाली फिल्म के लिए बहुत बड़ी उपलब्धि मानी जाती सकती है।
अब देखना दिलचल्प होगा कि आने वाले समय में क्या ये फिल्म सलमान की किसी का भाई किसी की जान को पछाड़ने में कामयाब हो पाती है।
टैक्स फ्री होने से फिल्म की कमाई में होगा इजाफा
द केरल स्टोरी फिल्म को उत्तर प्रदेश में टैक्स फ्री किया जाएगा। CM योगी आदित्यनाथ ने मंगलवार सुबह खुद ट्वीट कर इसकी जानकारी दी। उन्होंने लिखा- 'The Kerala Story' उत्तर प्रदेश में टैक्स फ्री की जाएगी। CM खुद 12 मई को कैबिनेट के साथ मूवी देखेंगे। इससे पहले मध्य प्रदेश में पहले ही फिल्म को टैक्स फ्री कर दिया गया है।
डिप्टी सीएम केशव ने कहा- मूवी पूरी तरह सच है। उधर, फिल्म टैक्स फ्री होने के बाद विपक्ष ने सवाल खड़े किए हैं। जाहिर है कि टैक्स फ्री होने से फिल्म की कमाई में और भी इजाफा होने की उम्मीद है।
फिल्म पर फिलहाल रोक नहीं लगेगी
द केरल स्टोरी को लेकर कई राज्य की सरकारों ने विरोध किया है। फिल्म को रोकने के लिए सुप्रीम कोर्ट में पिटीशन भी दाखिल की गई है। हालांकि प्रोड्यूसर्स गिल्ड ऑफ इंडिया ने फिल्म की स्क्रीनिंग पर रोक लगाने पर असहमति दर्ज कराई है। इन्होंने कहा कि फिल्म पर रोक लगाने या नहीं लगाने का अधिकार सिर्फ सेंसर बोर्ड को है। फिल्म का भविष्य क्या होगा, ये जनता तय करेगी।
फिल्म के क्रू मेंबर को धमकी, मैसेज भेजा- अकेले घर से बाहर मत निकलना
फिल्म को लेकर विवाद बढ़ता ही जा रहा है। इसी बीच फिल्म के एक क्रू मेंबर को अनजान नंबर से धमकी भरा मैसेज आया है। इफिल्म के एक क्रू मेंबर को अनजान नंबर से धमकी भरा मैसेज आया है।
इस मैसेज में लिखा है, 'अकेले घर से बाहर मत निकलना। तुमने फिल्म में ये कहानी दिखाकर अच्छा नहीं किया।' मुंबई पुलिस के मुताबिक, फिल्म के डायरेक्टर सुदीप्तो सेन ने ही इस बात की जानकारी पुलिस को दी थी।
पुलिस ने बताया कि उन्होंने धमकी पाने वाले क्रू मेंबर को सिक्योरिटी दे दी है। हालांकि अब तक इस मामले में कोई FIR दर्ज नहीं कराई गई है, क्योंकि उन्हें लिखित में शिकायत मिलनी बाकी है।